Annonce til indrykning på Esbjerg Kommunes hjemmeside.

Ansøgning om miljøgodkendelse efter Husdyrbrugloven

HNK opdræt beliggende på Østermarksvej 15, 6760 Ribe har søgt om miljøgodkendelse til fjerkræproduktionen på Østermarksvej 15, 6760 Ribe.

Det ansøgte omfatter etablering af hønsestald, ægpakkeri, en gastæt silo, to fodersiloer og et møddingshus på 250 m2. Ved det ansøgte etableres der i alt 5.500 m2 produktionsareal.

Der søges om at udvide produktionsarealet for høns fra 0 m2 til 5.500 m2. Der bygges ny Hønsestald.

Projektet er omfattet af lov om husdyrbrug og anvendelse af gødning m.v. (lovbekendtgørelse nr. 256 af 21. marts 2017).

Enhver har ret til at se ansøgningsmaterialet og eventuelt at kommentere det. Ansøgningsmaterialet vil blive fremsendt pr. mail, så snart vi har modtaget anmodning derom. Kommentarer skal gives senest 2 uger, fra man har fået materialet. Man kan også bede om at få tilsendt udkastet til afgørelse, når det foreligger. Enhver har ret til at kommentere udkastet inden 30 dage fra det er modtaget.

Kommentarer til ansøgningen samt anmodning om at modtage udkastet sendes senest d. 28. november 2018 til Esbjerg Kommune, Natur & Vandmiljø, Torvegade 74, 6700 Esbjerg eller e-mail: miljo@esbjergkommune.dk. Anfør venligst dit navn og adresse på henvendelsen.

Retten til at se sagens akter, sker med de begrænsninger, der fremgår af offentlighedsloven, forvaltningsloven og lov om aktindsigt i miljøoplysninger. Det gælder både i forhold til udkastet til afgørelse og eventuelt supplerende materiale.

Vi gør opmærksom på, at der er åbenhed i Esbjerg Kommunes sagsbehandling, og at høringssvar i miljøsager er omfattet af reglerne om aktindsigt. For god ordens skyld skal vi derfor oplyse, at tilkendegivelser samt navn og adresse på hvem, der er kommet med tilkendegivelsen vedr. sagen, vil kunne optræde i Esbjerg Kommunes afgørelse, som offentliggøres på [https://dma.mst.dk](https://dma.mst.dk/) og kommunens hjemmeside. Enhver, som er interesseret, kan bede om at få en kopi af indkomne høringssvar. Derudover vil modtagne bemærkninger kunne blive forelagt ansøgeren til kommentering, hvis vi skønner, at det er nødvendigt.

Yderligere oplysninger om sagen kan fås på 7616 5123.